**ZAKON**

**O IZMJENAMA ZAKONA O KOMUNALNIM TAKSAMA**

Član 1.

U Zakonu o komunalnim taksama („Službeni glasnik Republike Srpske“, br. 4/12 i 123/20) u članu 3. u stavu 1. tačka g) briše se.

Član 2.

U članu 4. u stavu 3. zapeta i riječi „a na zastarjelost taksene obaveze iz člana 3. stav 1. tačka g) ovog zakona primjenjuju se propisi kojima se uređuje poreski postupak“ brišu se.

Član 3.

Član 6. briše se.

Član 4.

U članu 8. stav 3. briše se.

Član 5.

Član 10. mijenja se i glasi:

„Komunalne takse iz člana 3. stav 1. ovog zakona utvrđuju se srazmjerno vremenu korišćenja prava, predmeta i usluga.“

Član 6.

Član 12. briše se.

Član 7.

U članu 13. stav 2. mijenja se i glasi:

„(2) Inspekcijski nadzor nad sprovođenjem člana 3. stav 1. ovog zakona vrši nadležni inspektor u jedinici lokalne samouprave.“

Član 8.

Ovaj zakon objavljuje se u „Službenom glasniku Republike Srpske“, a stupa na snagu 1. januara 2022. godine.

Broj: 02/1-021-1090 /21 POTPREDSJEDNIK

Datum: 15. decembra 2021. godine NARODNE SKUPŠTINE

Denis Šulić